2. septembril 2015 esitatud hagi – Ungari versus komisjon
(kohtuasi T-505/15)
Kohtumenetluse keel: ungari
Pooled
Hageja: Ungari (esindajad: M. Z. Fehér, G. Koós ja A. Pálfy)
Kostja: Euroopa Komisjon
Nõuded
Hageja palub Üldkohtul:
tühistada osaliselt komisjoni 22. juuni 2015. aasta rakendusotsus C(2015) 4076, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD), selles osas, milles Ungarit puudutavalt on otsustatud, et liidu rahastamine ei kata seoses nõuetele vastavuse kontrolliga kulutusi summas 6 324 349,33 eurot, ning
mõista kohtukulud välja komisjonilt.
Väited ja peamised argumendid
Hageja väidab hagi põhjenduseks, et komisjoni sedastused ei ole õiged.
Hageja märgib seoses sellega, et komisjon heitis talle ette, et vastavalt abikõlblikkuse kontrollimisel kohaldatavatele põhimõtetele tuleb seoses nõuetele vastavuse kontrolliga (kohustuslikud majandamisnõuded ning head põllumajandus- ja keskkonnatingimused) lugeda oluliseks kontrollimise puuduseks, et mittenõuetekohaselt läbi viidud või üldse läbi viimata jäetud kontrollide tõttu kohapeal on jäänud kohaldamata sanktsioonid või – kuigi need on õigusnormides ette nähtud – on need kohaldamatajätmise või valestikohaldamise tõttu kaotanud oma hoiatava toime. Komisjon heitis lisaks ette ja juhtis tähelepanu sellele, et määruse 73/2009/EÜ artikli 24 lõikes 2 nimetatud nn „väiksema rikkumise” korral kohaldasid Ungari ametiasutused vabastust, millega seoses sanktsioone ei kohaldatud, ning liidu õiguses ette nähtud inim- ja loomatervishoiunõuete arvessevõtmisele.
____________